บาทเปิด 31.01 บาทต่อดอลลาร์ ทรงตัว
เงินบาทเปิดตลาด 31.01 บาทต่อดอลลาร์ ทรงตัว ให้กรอบเคลื่อนไหววันนี้ 30.95-31.10 บาทต่อดอลลาร์ ตลาดรอปัจจัยใหม่
6 ส.ค. 2563

เมื่อวันที่ 6 ส.ค. นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.01 บาท/ดอลลาร์ จากปิดตลาดเย็นวานที่ระดับ 31.00 บาท/ดอลลาร์ ขณะที่ดอลลาร์อ่อนค่าเมื่อเทียบกับสกุลเงินหลัก เนื่องจากยังขาดความชัดเจนเรื่องมาตรการการคลังเพื่อกระตุ้นเศรษฐกิจ
"บาททรงตัวรอปัจจัยใหม่ ขณะที่ดอลลาร์อ่อนค่าเมื่อเทียบกับสกุลเงินหลักในตลาดโลก" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 30.95-31.10 บาท/ดอลลาร์ วันนี้อาจมีแรงเทขายดอลลาร์จากผู้ค้าทองคำเป็นปัจจัยหนุนให้บาทแข็งค่าได้